Gavi (futbalista)

Pablo Martín Páez Gavira (* 5. august 2004) známy ako Gavi, je španielsky profesionálny futbalista, ktorý hrá ako stredný záložník za Barcelonu a španielsky národný tím. V roku 2022 vyhral cenu Golden Boy a získal Kopa Trophy, ktorú udelila organizácia France Football počas ceremoniálu Zlatá lopta v roku 2022.
Detstvo.
Gavi sa narodil v Los Palacios y Villafranca v Andalúzii.
Klubová kariéra.
Gavi začal svoju kariéru v La Liara Balompié v klube vo svojom rodnom meste, kde strávil dva roky v období od 2010 až 2012. Odtiaľ prešiel do mládežníckej akadémie Realu Betis, kde strávil dve sezóny. Za mládežnícky tím Realu Betis strelil 95 gólov.
Barcelona.
Mládežnícke kluby.
V roku 2015, keď mal Gavi 11 rokov podpísal zmluvu s Barcelonou. 
V septembri 2020 podpísal svoju prvú profesionálnu zmluvu s katalánskym klubom a z tímu do 16 rokov postúpil priamo do tímu do 19 rokov. V drese Barcelony B debutoval 21. februára 2021 v zápase L'Hospitalet, keď nastúpil ako náhradník za Nica Gonzáleza v 77. minúte. 14. marca absolvoval svoj prvý štart v základnej zostave Barcelony B pri výhre 1:0 v derby proti Espanyolu B.
Sezóna 2021/22.
Gavi v sezóne 2020/2021 iba dvakrát nastúpil za Barcelonu B no aj napriek tomu bol povolaný do seniorského kádra na predsezónne prípravné zápasy pred začiatkom novej sezóny. Po dobrých výkonoch pri víťazstvách proti Gimnàstic de Tarragona a Girona sa Gavi údajne presadil pred Riqui Puigom v tíme trénera Ronalda Koemana. V tejto dobrej forme pokračoval vo výhre 3:0 proti nemeckému súperovi VfB Stuttgart, čím si vyslúžil prirovnanie s barcelonskou legendou Xavim. 
29. augusta 2021 odohral svoj prvý oficiálny zápas za prvý tím Barcelony pri víťazstve 2:1 v La Lige nad Getafe, keď v 73. minúte nahradil Sergiho Roberta. 18. decembra strelil svoj prvý gól za klub a pridal asistenciu pri domácej výhre 3:2 nad Elche.
Sezóna 2022/23.
15. januára 2023 Gavi strelil gól a pridal dve asistencie, aby bol vyhlásený za muža zápasu pri víťazstve 3:1 nad Realom Madrid vo finále Supercopa de España. 31. januára španielsky súd rozhodol v prospech prijatia novej zmluvy Gaviho s Barcelonou do roku 2026, podpísanej v septembri predchádzajúceho roka, a to aj napriek odporu prezidenta La Ligy Javiera Tebasa, ktorý tvrdil, že nová zmluva nezodpovedá platovému limitu klubu pre sezónu. V ten istý deň Barcelona oznámila, že Gavi na drese obdrží číslo 6, ktorý predtým nosil jeho tréner Xavi. 
21. marca súdne rozhodnutie nariadilo odvolanie novej zmluvy, pretože by prekročilo platový limit klubu. Klub sa teda musel vrátiť k jeho predchádzajúcemu zápisu ako hráč mládežníckeho tímu a vrátil mu na dres číslo 30. 
20. júna 2023 sa Barcelone podarilo dokončiť registráciu Gaviho do La Ligy ako hráča prvého tímu a následne s ním klub predĺžil zmluvu do júna 2026. Výstupná klauzula je vo výške 1 miliardy eur.
Reprezentačná kariéra.
Gavi reprezentoval Španielsko na úrovni do 15 a 16 rokov.
30. septembra 2021 dostal Gavi od trénera Luisa Enriqueho prekvapivé povolanie do seniorského národného tímu Španielska. 6. októbra debutoval pri semifinálovom víťazstve Španielska v Lige národov UEFA proti Taliansku a stal sa najmladším hráčom, ktorý kedy reprezentoval Španielsko na seniorskej úrovni. 
10. októbra, vo finále proti Francúzsku Španielsko napokon utrpelo porážku 2:1. 5. júna 2022 strelil svoj prvý seniorský gól v Lige národov v zápase proti Česku, čím sa stal najmladším hráčom, ktorý kedy skóroval za reprezentáciu Španielska na seniorskej úrovni.
Gavi bol menovaný do zostavy Španielska na majstrovstvá sveta vo futbale 2022 v Katare. Na turnaji nastúpil vo všetkých štyroch zápasov. Gólom proti Kostarike v prvom zápase Španielska na turnaji sa stal tretím najmladším hráčom (iba za Pelém a Manuelom Rosasom), ktorý strelil gól na majstrovstvách sveta.
Štýl hry.
Graham Hunter z ESPN v roku 2021 opísal Gaviho ako veľmi nádejného mladého hráča a prirovnal ho k bývalým stredopoliarom Barcelony Xavimu a Andrésovi Iniestovi vďaka jeho futbalovým kvalitám, vrátane jeho driblovania, predvídavosti, inteligencie, vízie, prihrávok, prvého dotyku s loptou, rýchlej zmeny tempa, schopnosti rýchlo sa dostať z tesných situácií a iniciovaniu protiútokov. Taliansky obranca Emerson Palmieri po svojom výkone pri semifinálovom víťazstve Španielska nad Talianskom vo finále Ligy národov v roku 2021 opísal Gaviho ako hráča, ktorý „má obrovský potenciál“.
Úspechy.
Barcelona
Španielsko
Individuálne